Likumprojekts

**Grozījumi Likumā par budžetu un finanšu vadību**

Izdarīt Likumā par budžetu un finanšu vadību (Latvijas Republikas Saeimas un Ministru Kabineta Ziņotājs, 1994, 8. nr.; 1996, 24. nr.; 1997, 21. nr.; 1998, 9. nr.; 1999, 24. nr.; 2001, 1. nr.; 2002, 23. nr.; 2003, 2., 23. nr.; 2005, 2., 24. nr.; 2007, 3. nr.; 2008, 1., 24. nr.; 2009, 13., 15., 20. nr.; Latvijas Vēstnesis, 2009, 200. nr.; 2010, 178., 206. nr.; 2011, 103., 117., 184., 204. nr.; 2012, 190. nr.; 2013, 80., 193., 232. nr.; 2014, 32., 228. nr.; 2015, 248. nr.; 2016, 17., 81. nr.) šādus grozījumus:

1. Papildināt I nodaļu “Likumā lietotie termini” pēc termina “Mērķdotācijas” un tā skaidrojuma ar terminu “Naudas līdzekļi, kuri nav saņemti no valsts budžeta” un tā skaidrojumu šādā redakcijā:

“**Naudas līdzekļi, kuri nav saņemti no valsts budžeta** – pašvaldību, no valsts budžeta daļēji finansētu atvasinātu publisku personu, budžeta nefinansētu iestāžu un kapitālsabiedrību, kurās ieguldīta valsts vai pašvaldības kapitāla daļa, naudas līdzekļi, kuri nav saņemti no valsts budžeta kā valsts aizdevums vai valsts budžeta dotācija uz līguma pamata vai tiesību akta deleģējuma kārtībā kā līdzekļu nodrošinājums konkrēta valsts pārvaldes uzdevuma izpildei vai noteikta mērķa (projekta vai pasākuma) īstenošanai.”

2. Papildināt 27.panta pirmo daļu ar sesto teikumu šādā redakcijā:

„Valsts aizdevuma saņemšanai un izdevumu veikšanai aizņēmējs kontu atver tikai Valsts kasē, ja normatīvajos aktos nav noteikts citādi.”

3. Izteikt 27.panta ceturto daļu šādā redakcijā:

“ (4) Pašvaldības, no valsts budžeta daļēji finansētas atvasinātas publiskas personas un kapitālsabiedrības, kurās ieguldīta valsts vai pašvaldības kapitāla daļa, var atvērt norēķinu kontus Valsts kasē naudas līdzekļiem, kuri nav saņemti no valsts budžeta. Valsts kase neatver norēķinu kontu kapitālsabiedrībai, kurā ieguldīta valsts vai pašvaldības kapitāla daļa, ja nav noslēgta šā likuma 34.panta ceturtā daļā minētā vienošanās.”

4. Izteikt 34.panta trešo daļu šādā redakcijā:

“(3) Valsts kasei ir tiesības noslēgt vienošanos ar pašvaldībām, no valsts budžeta daļēji finansētām atvasinātam publiskām personām, kapitālsabiedrībām, kurās ieguldīta valsts vai pašvaldības kapitāla daļa, un budžeta nefinansētām iestādēm par to naudas līdzekļu ieguldīšanu, kuri nav saņemti no valsts budžeta.”

5. Papildināt 34.pantu ar ceturto daļu šādā redakcijā:

“(4) Kapitālsabiedrības, kurās ieguldīta valsts vai pašvaldības kapitāla daļa, atverot norēķinu kontu Valsts kasē saskaņā ar šā likuma 27.panta ceturto daļu, noslēdz vienošanos ar Valsts kasi par naudas līdzekļu atlikuma kontā ieguldīšanas nosacījumiem.”

6. Papildināt **pārejas noteikumus ar 73.punktu**:

“73. Kapitālsabiedrības, kurās ieguldīta valsts vai pašvaldības kapitāla daļa un kuras atvērušas norēķinu kontus Valsts kasē saskaņā ar šā likuma 27.panta ceturto daļu, līdz 2017.gada 1.aprīlim noslēdz vienošanos ar Valsts kasi par naudas līdzekļu atlikuma kontā ieguldīšanas nosacījumiem saskaņā ar šā likuma 34.panta ceturto daļu.”

Likums stājas spēkā 2017.gada 1.janvārī.

Finanšu ministres vietā –

Ministru prezidents M.Kučinskis

07.09.2016 07:46

445

Ģ.Helmanis

67094317, girts.helmanis@kase.gov.lv

Ž.Zvaigzne

67083976, Zanete.Zvaigzne@fm.gov.lv